text: жолымбет алтын кен орны ақмола облысында, астана қаласынан қарай 65 км жерде орналасқан. 1932 жылы ежелгі кен қазбалардың ізімен ашылып, 1933 жылдан кен өндіріліп келеді. кен терең жарылымдармен тілінген және степняк кешенінің (s2) интрузиялары енген төменгі және орта ордовиктің шөгінді жыныстарында орналасқан. өндірістік маңызы бар кен түзілімдері интрузия денелерінде шоғырланған. олардың таралу тереңдігі 1600-1700 м. алтынның үш түрі анықталған: пириттегі ұсақ дисперсті алтын; пириттің шоғырлануына байланысты түзілген желіше пішіндес саф алтын; метасоматикалық өзгеріске ұшырамаған кварц желілеріндегі алтын. негізгі кен минералдары: пирит, пирротин, халькопирит, галенит, алтын; қосымша кен материалдары марказит, сфалерит, арсенопирит, висмутин, борнит, т.б. кентас құрамында, сондай-ақ, шашыранды индий, кадмий және таллий бар. кентас құрамындағы алтынның орташа мөлшері 6,6 г/т. кен орнынан барлығы 110 тоннадан артық алтын өндірілген. жолымбет алтын кенінен қазақалтын ақ құрамындағы жолымбет кеніші алтын өндіруде.